# Esperanto gramatika

### Straipsnis iš Vikipedijos, laisvosios enciklopedijos.

Esperanto kalbos gramatika.

### [taisyti] Abėcėlė

    A B C Ĉ D E F G Ĝ H Ĥ I J Ĵ K L M N O P R S Ŝ T U Ŭ V Z
    a b c ĉ d e f g ĝ h ĥ i j ĵ k l m n o p r s ŝ t u ŭ v z

Pažymėtina, kad nenaudojamos raidės w, q, x ir y.

### [taisyti] Artikeliai

Esperanto kalboje yra tik žymimasis artikelis la, kuris beveik atitinka angliškąjį the:

    hundo     šuo
    la hundo  tas šuo

### [taisyti] Daiktavardžiai

Daiktavardis baigiasi galūne -o, daugiskaitoje pridedama -j. Yra tik vienas linksnis – objektinis, padaromas pridedant prie vienaskaitos arba daugiskaitos galūnės -n. Tokia galūnė rodo veiksmo papildinį arba (po vietos prielinksnių) veiksmo kryptį: mi trinkas akvon – aš geriu vandenį mi ne trinkas brandon – aš negeriu degtinės en kesto – dėžėje; en keston – į dėžę botelo staras sur kesto – butelys stovi ant dėžės metu botelon sur keston – pastatyk butelį ant dėžės botelo falis sub keston – butelys nukrito po dėže kaj restis sub kesto – ir liko po dėže. Sakinyje daiktavardis be prielinksnio ir be galūnės -n yra veiksnys. Be prielinksnio ir su galūne -n – papildinys (veiksmo objektas). Su prielinksniu ir su galūne -n – veiksmo kryptis. Su prielinksniu ir be galūnės -n – veiksmo aplinkybė.

### [taisyti] Būdvardžiai

Visi būdvardžiai baigiasi galūne -a. Būdvardžiai turi sutikti su daiktavardžiu skaičiumi ir linksniu, tad galūnės gali būti -a, -an, -aj ir -ajn.

    la brunа hundo                      rudas šuo
    la brunаj hundoj                    rudi šunys
    la leono mordas la brunajn hundojn  liūtas kanda rudiems šunims

Būdvardžių laipsniavimas atliekamas su žodeliais pli (daugiau) ir plej (daugiausiai):

    la bruna hundo                        rudas šuo
    la pli brunaj hundoj                  rudesni šunys
    La hundo estas pli bruna ol la leono  šuo yra rudesnis už liūtą
    la plej brunа hundo                   rudžiausias šuo

### [taisyti] Skaitvardžiai

Paprasčiausi kiekiniai skaitvardžiai yra:

    unu         vienas
    du          du
    tri         trys
    kvar        keturi
    kvin        penki
    ses         šeši
    sep         septyni
    ok          aštuoni
    naŭ         devyni
    dek         dešimt
    cent        šimtas
    mil         tūkstantis

Kelintiniai skaičiai sudaromi pridedant galūnę -a:

    dek unu                 vienuolika
    dek-unua                vienuoliktas
    dudek tri               dvidešimt trys
    dudek-tria              dvidešimt trečias
    mil naŭcent okdek kvar  1984

### [taisyti] Įvardžiai

Asmeniniai įvardžiai yra šie:

    mi     aš
    vi     tu, jūs
    ŝi     ji
    li     jis
    ĝi     jis, ji (bevardė giminė)
    ni     mes
    ili    jie, jos

oni – (beasmenis įvardis, lietuvių kalboje sudaromas prie veiksmažodžio pridedant galūnę ma)

Asmeniniai įvardžiai, nurodantys nuosavybė, baigiasi -a:

    mia                            mano
    mia hundo                      mano šuo
    miaj hundoj                    mano šunys
    la leono mordis miajn hundojn  liūtas kando mano šunis

### [taisyti] Veiksmažodžiai

Veiksmažodžiai nėra asmenuojami. Bendratis baigiasi galūne -i:

    -i           bendratis       mordi            kąsti
    -as          esamasis        mi mordas        aš kandu
    -is          būtasis         mi mordis lin    aš jam kandau
    -os          būsimasis       mi mordos lin    aš jam kąsiu
    -us          tariamoji       mi mordus lin    aš jam kąsčiau
    -u           liepiamoji      mordu lin!       kąsk jam!

Dalyviai sudaromi su galūnėmis -nta ir -ta:

    -ant   veikiamasis esamasis     la falanta stelo    krentanti žvaigždė
    -int   veikiamasis būtasis      la falinta soldato  kritęs kareivis
    -ont   veikiamasis būsimasis    la falonta knabo    nukrisiantis berniukas
    -at    neveikiamasis esamasis   la ŝtelata biero    vagiamas alus
    -it    neveikiamasis būtasis    la ŝtelita biero    pavogtas alus
    -ot    neveikiamasis būsimasis  la ŝtelota biero    pavogsimas alus

### [taisyti] Prieveiksmiai

Prieveiksmiai visada turi galūnę -e. Jie laipsniuojami taip pat kaip ir būdvardžiai, su žodžiais pli, ol ir plej:

    rapida viro                           greitas vyras
    la viro kuras rapide                  vyras greitai bėga
    la hundo kuras pli rapide ol la viro  šuo bėga greičiau už vyrą
    la leono kuras plej rapide            liūtas bėga greičiausiai

### [taisyti] Prielinksniai

Visi prielinksniai reikalauja vardininko linksnio:

    la hundoj mordas la leonon per siaj dentoj.
    šunys kanda liūtą su savo dantimis.

Jei nėra nei vieno prielinksnio, kuris reikiamai išreikštų ryšį su daiktavardžiu, galima naudoti prielinksnį je, arba tiesiog daiktavardžio galininką.

### [taisyti] Tarimas

Visi žodžiai tariami taip kaip rašomi. Be išimčių.

### [taisyti] Kirčiavimas

Visi žodžiai kirčiuojami priešpaskutiniame skiemenyje. Be išimčių.

### [taisyti] Sudėtiniai žodžiai

Sudėtiniai žodžiai sudaromi sujungiant du žodžius drauge ir nukeliant svarbiausią žodį į galą. Tam kad lengviau būtų žodį ištarti, kartais naudojamas ir jungiamasis balsis -o-:

    ĉambro        kambarys
    manĝi         valgyti
    manĝoĉambro   valgomasis kambarys

Žodis kambarys yra gale, nes valgomasis yra kambarys, o ne maistas.

### [taisyti] Dvigubi neiginiai

Dvigubi neiginiai Esperanto kalboje nėra naudojami. Nenaudojamas ne sakinyje, kuriame yra sąvokos niekas:

    ne                      ne
    nenio                   niekas
    mi ne havas la hundon   aš neturiu šuns
    mi havas nenion         nieko neturiu (turiu nieką)
    mi ne havas nenion      nenaudotina: dvigubas neigimas,
                            suprantama kaip: aš neneturiu nieko,
                            t.y. aš turiu kažką

### [taisyti] Kryptis ir vieta

Kryptį gali rodyti galininko linksnis su galūne -n:

    Simioj ne saltas sur la lito       Beždžionės nešokinėja ant lovos
    La infano saltas sur la liton      Vaikas šoka į lovą (ant lovos)

### [taisyti] Nauji žodžiai

Nauji žodžiai į Esperanto kalbą importuojami transliteruojant jų šaknis ir priededant esperantiškas galūnes:

    chocolate    ĉokolado

### [taisyti] Poezija

Lyriniuose kūriniuose paskutinė artikelio la bei daiktavardžių balsė gali būti pakeista apostrofu:

    la hundo => l' hund'

Rodomas puslapis "http://lt.wikipedia.org../../../e/s/p/Esperanto_gramatika.html"

Kategorija: Kalbotyra

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Беларуская
- Català
- English
- Esperanto
- Español
- Suomi
- Français
- 한국어
- Nederlands
- Polski
- Português
- Română
- 中文